Document ID: /roh_data/filtered/fineweb-2-filterrobots_roh.jsonl.gz/72856

Il pei da taglia dalla Pleiv catolic romana s. Gions munta a 12% digl importo dalla taglia sempla dil cantun. Ils daners da taglia vegnan duvrai per las incaricas dalla pleiv, pia las pagas ed indemnisaziuns dils funcziunaris, l’instrucziun dils affons, il sustegn dalla giuventetgna, las occurrenzas da pleiv en favur dils seniors, per ovras socialas en ed ord vischnaunca e per las casas pervenda. Sch’ei fa da basegns sustegn la pleiv il manteniment dallas baselgias e capluttas.
Ils daners, cun excepziun dil sustegn dad ovras caritativas d’ordeifer, restan ella pleiv e vegnan impundi leu. Entras pagar la taglia da pleiv sustegnan ils parochians la veta sociala e cultrala en vischnaunca.